Title: Pohdintatehtävä jaksamiseen liittyen
Course: AO_Elämän loppuvaiheen hoito > Section: Kuoleman kohtaaminen ja oma jaksaminen

Hoitajan työ saattohoidossa ja palliatiivisessa hoidossa on emotionaalisesti rankkaa ja kuormittavaa, koska hoitaja saa osakseen omaisten ja potilaiden vaikeita tunnekokemuksia, joita he käyvät läpi. Toivon ylläpitäminen antaa hoitajalle voimia jaksaa ja työniloa sekä auttaa hoitajaa ehkäisemään henkistä uupumista. Hoitaja saa voimia työssäjaksamiseen pitämällä huolta omasta hyvinvoinnistaan. Tärkeitä asioita työssäjaksamisen kannalta ovat myös työnohjaus ja lisäkoulutus, sillä hoitaja saa niistä lisää välineitä laajentaa omaa osaamistaan ja ne antavat voimia jaksaa rankkoja tilanteita työssä sekä lisäävät työssäjaksamista saattohoidossa.

Kuoleman kohtaaminen työssä koskettaa hoitajaa. Joskus kuoleman kohtaaminen voidaan kokea niin rajuna tunteena, ettei hoitaja selviä siitä yksin. Silloin työkavereiden kollegiaalinen tuki on tärkeää. Tällöin työyhteisöllä tulisi olla selkeä ja turvallinen hoitokulttuuri kuolevan kohtaamisessa. Työnohjauksessa työyhteisöllä on rauha pysähtyä käsittelemään yhdessä koettuja rankkoja kokemuksia työssä. Hoitajan kyky havainnoida omia ja kuolevan potilaan kokemuksia vahvistuu työnohjauksessa. Hoitaja voi kertoa omia kokemuksiaan kuolevan potilaan ilmaisemista raskaista tunteista, kuten kärsimyksestä, hädästä, kauhusta ja yksinäisyydestä. Näihin kokemuksiin voi saada ymmärtämystä sekä huolenpitoa ja sen kautta taitoja tukea kuolevaa tämän vaikeiden tunteiden käsittelyssä.

(Lähde: SAATTOHOITO-OPAS KOTIHOITOON Opas Valkeakosken kotihoidon hoitohenkilöstölle 2020)

Tee lyhyt pohdinta esim. Word tiedostolle omasta jaksamisesta elämän loppuvaiheen hoidossa kotona. Millaisia haasteita on ollut ja millaista tukea olet saanut? Mitä ehkä toivoisit vielä parannettavan?