Title: Orientaatio
Course: AO_Elämän loppuvaiheen hoito

Tämän verkkokurssin on tuottanut Vetovoimainen kotihoito - Tehdään hyvä arki yhdessä -hanke 1.1.2020 – 31.1.2022. Hankkeen tavoitteena on ollut kotihoidossa työelämän laadun ja työn tuottavuuden parantuminen, tarjonnan ja kysynnän kohtaamisen ja työhyvinvoinnin sekä alan veto- ja pitovoimaisuuden lisääntyminen. Hanketta on rahoittanut Etelä-Savon ELY-keskus, Euroopan Unionin ESR-rakennerahasto.




Valtakunnallisen terveydenhuollon eettisen neuvottelukunnan, Etenen suositusten mukaan jokaisella on oikeus hyvään ja inhimilliseen hoitoon myös silloin, kun parantavaa hoitoa ei enää ole.  Kaksi kolmesta potilaasta haluaa olla kotona niin pitkään,
    kuin mahdollista. Kotihoidossa asiakkaan toimintakykyä tuetaan ja itsemääräämisoikeutta sekä toiveita kunnioitetaan mahdollisimman pitkään myös saattohoidossa. Hyvä saattohoito kuuluu kaikille kuoleville asiakkaille riippumatta heidän sairautensa
    diagnoosista.





Palliatiivista hoitoa tarvitsee Suomessa noin 30 000 ihmistä vuodessa ja varsinaista saattohoitoa 12 000 - 15 000 potilasta.

Lähteet: Valvira, poimittu 19.3.2021; Kotihoidossa toimiminen,
    2019; Yle 2017




Tämä kurssi koostuu orientaatiotehtävästä ja neljästä osiosta, sekä lisämateriaalista. Tutustu linkkeihin, katso videot, tee itsetarkastavat- ja muut tehtävät sekä keskustelut. Kurssin tavoitteena on kerrata ja syventää elämän loppuvaiheen hoitoa ja se perustuu voimassa oleviin suosituksiin ja ohjeisiin.